Den famøse - og forsvundne - eks-ejer af fodboldklubben mener både dommere, hele lokalområdet og bestyrelse lyver, er rascistiske og snigløb ham.

Klaus Dieter-Müller spøger pludseligt igen . En dugfrisk podcast, der på søndag også får en dokumentar, fra DR, afslører, at den tidligere 1. divisionsklubs tyske ejer var klubejer på et falsk grundlag. I "Kejserens Nye Klub" fremgår det, at tyskeren havde en konkurs hængende over sig i hjemlandet, samt en gæld på mere end ti millioner euro. Den tyske ejer, der forsvandt uden at efterlade meget mere end nogle afrikanske lykkeriddere og en kugepind i Pandrup , nægter at stille op til DR, men kommer i et langt, skriftligt svar med voldsomme beskyldninger mod lokalbefolkningen og klubbens lokale kræfter. Det vil den nuværende formand for Jetsmark IF, Bøje Holmsgaard Lundtoft, ikke finde sig i. -	Han aner ikke en skid om, hvad han snakker om, tordner han. - Aner ikke en hujende hat Bøje Lundtoft var også med til at få tyskeren ind i klubben som medlem af bestyrelsen. Bid-for-bid afmonterer han tyskerens kritik, som han mener "er noget forbandet vrøvl" fra en "fantast." Blandt andet beskyldningen om at klubben solgte licensen for at undgå konkurs: - Det ved han ikke en hujende hat om. Tyskeren skulle koncentrere sig om egen økonomi. Udefra set så har han rigeligt at gøre med det, siger Bøje Lundtoft til TV2 Nord. Han bekræfter dog, at klubben var glade for at få indfriet sin gæld, som stammede fra før 2017 og den forrige bestyrelse. - Men at setuppet dengang var utilstrækkeligt i hans verden, må stå for hans regning. Skal man spille NordicBet Liga, kræver det et tocifret millionbeløb, som var uden for vores rækkevidde. Det håbede vi på, han kunne. Dommere, Spillerforening og lokale beskyldes I særdeleshed er Bøje Lundtoft fortørnet over tyskeren - udover de danske dommere - anklager han også lokalbefolkningen og sponsorerne for racisme og snigløb. - Det forstår jeg ikke en skid af. Klubben blev udelukkende dræbt af en gal mands beslutnigner og handlinger. Bare ordet er i det hele taget noget, klubbens bestyrelse og alt og alle i og omkring klubben tager kraftig afstand til, siger han. Formanden understreger, at de mange udenlandske lykkeriddere, som klubben hentede op de seneste 15 måneder, virkede oprigtigt glade for den måde, lokalsamfundet tog sig af dem. - Jeg har personlig knyttet bånd og også hjulpet dem. Det har mange andre os. At vi skulle være racister - det er en sørgelig beskyldning. Klaus Dieter-Müller langer også ud efter Spillerforeningen, de danske fodboldspilleres fagforening, som en del af "udslettelseskrigen mod Jammerbugt." Også det kalder Bøje Lundtoft en håbløs påstand. - Når der ikke betales løn til tiden og efter love og retningslinjer, så er det helt naturligt, at Spillerforeningen træder i karakter. Heldigvis. For det er en del af den danske tradition om lønforhold. Er videre I dag - på tærsklen til en ny sæson - frister Jammerbugt, der nu igen optræder i grønt under navnet Jetsmark IF, en tilværelse i Jyllandsserie 1. På holdet er endda syv-otte af de lokale spillere, der også optrådte på klubbens bedste hold i 1. og 2. division, før tyskerens indtog. - Vi har altid følt og nydt en stor opbakning – og det nyder vi fortsat. Jeg kan ikke mindes én som har stoppet sit sponsorat i klubben som følge af noget med tyskeren. Flere flygtede over i klubben(moderklubben, red.), imens han var i gang. Det er vi selvfølgelig taknemmelige for, slutter formanden. Han drømmer dog fortsat om at tilbyde topfodbold på klubbens stadion fremover. Man er i hvert fald videre fra tyskeren. - Det er vi, men vi skal ikke tilbage i divisionerne med det samme. Det kunne være fedt at få de lokalopgør med Aalborg-klubberne i Danmarksserien. Der føler jeg, vi kan være med. - Vi ansatte jo Allan Kjeldsen, som for mig er en af de bedste serietrænere i Nordjylland. Han kom til for 20 år siden og reddede os, da vi lå sidst i 2. division, så han har stor status i klubben og med ham signalerer vi, at vi er videre, slutter Bøje Holmsgaard Lundtoft. Klaus Dieter-Müller er ikke vendt tilbage på TV2 Nords henvendelser.